b'\n_START_ARTICLE_\nAndreas Pfl\xc3\xbcger\n_START_PARAGRAPH_\nAndreas Pfl\xc3\xbcger (s. 23. elokuuta 1941 Basel) on sveitsil\xc3\xa4inen s\xc3\xa4velt\xc3\xa4j\xc3\xa4. H\xc3\xa4n on taidemaalari Karl Pfl\xc3\xbcgerin poika. H\xc3\xa4n sai diplominsa s\xc3\xa4vellyksess\xc3\xa4 ja kontrabassonsoitossa Baselin kaupungin musiikkiakatemiasta vuonna 1965. T\xc3\xa4m\xc3\xa4n j\xc3\xa4lkeen h\xc3\xa4n opiskeli Portugalissa; lis\xc3\xa4ksi h\xc3\xa4n sai opetusta orkesterinjohdossa Igor Markevitchilt\xc3\xa4 Madridissa (1966\xe2\x80\x9368) ja nykymusiikkissa Luis de Pablolta samassa kaupungissa (1966\xe2\x80\x9368). H\xc3\xa4n osallistui my\xc3\xb6s Darmstadtin Ferienkurselle._NEWLINE_Pfl\xc3\xbcger on luennoinut musiikista monissa maissa. H\xc3\xa4n on naimisissa viulisti Katharina Schamb\xc3\xb6ckin kanssa. H\xc3\xa4nen tuotantoonsa kuuluu muun muassa runsaasti kamari-, orkesteri- ja vokaalimusikkia sek\xc3\xa4 oopperoita ja elokuvamusiikkia. Elokuvamusiikkia s\xc3\xa4velt\xc3\xa4ess\xc3\xa4\xc3\xa4n h\xc3\xa4n on k\xc3\xa4ytt\xc3\xa4nyt pseudonyymi\xc3\xa4 Andy Benedict.'